RESOLUCIÓN do 27 de marzo de 2006 pola que se ordena a publicación do acordo do Consello da Xunta de Galicia do 23 de marzo de 2006, polo que se procede á revogación parcial do acordo do Consello da Xunta de Galicia do 6 de maio de 2005 polo que se aproba a nova relación de postos de traballo da Consellería de Asuntos Sociais, Emprego e Relacións Laborais (actual Consellería de Traballo), no que afecta a supresión do posto xefe sección C, nivel 22, con código de posto XU.C04.00.003.15770.007 e a creación do posto xefe sección, nivel 25, con código de posto AS.C07.00.003.15770.008.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 11/04/2006

No Diario Oficial de Galicia nº 94, do 18 de maio de 2005 publicouse a Resolución do 9 de maio de 2005 pola que se ordena a publicación do acordo do Consello da Xunta de Galicia do 6 de maio de 2005, polo que se aproba a nova relación de postos de traballo da extinta Consellería de Asuntos Sociais, Emprego e Relacións Laborais (actualmente Consellería de Traballo). No dito acordo procedeuse á supresión/amortización do posto de traballo xefe de sección C, nivel 22, con código de posto XU.C04.00.003.15770.007, ocupado con carácter definitivo por José Lorenzo Prado e á creación do posto AS.C07.00.003.15770.008, ao que foi adscrito José Lorenzo Prado logo do cese na praza anterior.
José Lorenzo Prado viuse prexudicado polo feito de perder a posibilidade de seguir consolidando o nivel 22 correspondente ao posto que ocupaba, despois da súa adxudicación por concurso, prexuízo que non se ve compensado polo incremento retributivo
derivado da adscrición ao novo posto de nivel 25, interponiendo en tempo e forma o correspondente recurso de reposición.
Segundo o disposto no artigo 105.1º da Lei 30/1992, do 26 de novembro, de réxime xurídico das administracións públicas e do procedemento administrativo común que establece que as administracións públicas poderán revogar en calquera momentos os seus actos de gravamen ou desfavorables, sempre que tal revogación non constitúa dispensa ou exención non permitida polas leis, ou sexa contraria ao principio de igualdade, ao interese público ou ao ordenamento xurídico e ao disposto no artigo 3.1º a) da Lei 6/2001, do 29 de xuño, de adecuación da normativa da Comunidade Autónoma de Galicia á Lei 4/1999, do 13 de xaneiro, de modificación da Lei 30/1992 que establece a competencia do Consello da Xunta de Galicia para revogar os seus propios actos.
Por proposta da Consellería de Traballo, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia na súa reunión do día vinte e tres de marzo de dous mil seis, adoptou o seguinte
ACORDO:
Primeiro.-Revogar parcialmente o acordo do Consello da Xunta de Galicia do 6 de maio de 2005 polo que se aproba a nova relación de postos de traballo da Consellería de Asuntos Sociais, Emprego e Relacións Laborais (actual Consellería de Traballo), no que afecta a supresión do posto xefe sección C, nivel 22, con código de posto XU.C04.00.003.15770.007 e a creación do posto xefe sección, nivel 25, con código de posto AS.C07.00.003.15770.008. nos termos que figuran no anexo.
Segundo.-Ordenar a publicación da dita revogación no Diario Oficial de Galicia.
Terceiro.-Os efectos económicos e administrativos retrotráense ao día de entrada en vigor do Acordo do 6 de maio de 2005 polo que se aproba a nova relación de postos de traballo da Consellería de Asuntos Sociais, Emprego e Relacións Laborais, isto é, ao día 19 de maio de 2005.
Visto o acordo adoptado polo Consello da Xunta de Galicia na súa reunión do vinte e tres de marzo de dous mil seis, relativo á revogación parcial do Acordo do Consello da Xunta de Galicia do 6 de maio de 2005 polo que se aproba a nova relación de postos de traballo da Consellería de Asuntos Sociais, Emprego e Relacións Laborais (actual Consellería de Traballo), no que afecta a supresión do posto xefe sección C, nivel 22, con código de posto XU.C04.00.003.15770.007 e a creación do posto xefe sección, nivel 25, con código de posto AS.C07.00.003.15770.008, dispoño que se publique no Diario Oficial de Galicia como anexo a esta resolución.
Santiago de Compostela, 27 de marzo de 2006.
José Luis Méndez Romeu
Conselleiro de Presidencia, Administracións
Públicas e Xustiza
ANEXO
Na vixente relación de postos de traballo da extinta Consellería de Asuntos Sociais, Emprego e Relacións Laborais, publicada no DOG nº 94, do 18 de maio de 2005, na páxina 8.346, realízase a seguinte modificación:
Persoal funcionario.
Modificacións: o posto «AS.C07.00.003.15770.008.-XEFE SECCIÓN», de nivel 25, substitúese por «AS.C07.00.003.15770.008.-XEFE SECCIÓN C», de nivel 22.